Staat sal sê hoeveel grond boere mag besit
verewigBoerSeun on Thu Mar 25, 2010 10:15 am
Adv. Nichola de Havilland van die Sentrum vir Grondwetlike Regte, sowel as dr. Theo de Jager, visepresident van Agri SA, het dié voorstelle gekritiseer.
Volgens De Havilland kom die laaste twee voorstelle “ondubbelsinnig” neer op die aantasting van huidige en toekomstige eiendomsregte. De Jager het gesê dit gaan bloot tot verdere wantroue in die regering lei.
Nkwinti het ná sy toespraak verduidelik die herverdeling van grond is nie net ’n ekonomiese oorweging nie, maar onlosmaaklik deel van die versoeningsproses.
Om dié proses aan te help en af te handel moet mense wat nie grond het nie, toegang daartoe kry.
Op ’n vraag of die voorstelle oor private grond en dié in buitelandse besit nie op die skending van eiendomsregte neerkom nie, het Nkwinti geantwoord:
“Ja en nee. Dis iets waaroor ons moet debatteer. Ons sal moet bepaal hoeveel grond is optimaal vir spesifieke boerderye en hoeveel grond is nodig vir hoewes. Ons moet oor dié beperkings gesels.”